Pirkimo sąlygų 2 priedas

**TECHNINĖ SPECIFIKACIJA**

1. Viešoji įstaiga Inovacijų agentūra (toliau – perkančioji organizacija) numato įsigyti *informacinių technologijų (dirbtinis intelektas)* srities ekspertų vertinimo konsultacines paslaugas (toliau – paslaugos).

Paslaugos apims raštiškų ir žodinių išvadų teikimą vertinant pažangos priemonės Nr. 05-001-01-05-05 „Skatinti įmones skaitmenizuotis“ 7 veiklos „*Skatinti labai mažas, mažas ir vidutines įmones (toliau – MVĮ) vystyti dirbtinio intelekto (toliau – DI) sprendimus (Vidurio ir vakarų Lietuvos regionas*“ ir 9 veiklos „*Skatinti labai mažas, mažas ir vidutines įmones (toliau – MVĮ) diegtis skaitmenines technologijas, prioritetą teikiant dirbtinio intelekto sprendimams*“ (toliau – DI priemonės) projektų įgyvendinimo planus (paraiškas):

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **Eil. Nr.** | **Išvados rūšis** | **Paaiškinimas** | | 1. | Paraiškų vertinimas (raštiškos ekspertinės išvados) – 500 vnt. [[1]](#footnote-1) (preliminariai po 250 paraiškų pagal kiekvieną priemonę, tačiau santykis gali keistis, priklausomai nuo pagal konkrečią priemonę faktiškai gautų paraiškų skaičiaus) | Paraiškoje ir paraiškos prieduose pateiktos informacijos vertinimas pagal perkančiosios organizacijos parengtą klausimyną (fiksuotas vieneto įkainis), įskaitant paklausimo suformulavimą pareiškėjui (jei reikalinga). Į paslaugų apimtį taip pat įeina mažiausiai 2 nuotoliniai susitikimai ekspertų grupėje vertinimo proceso metu. | | 2. | Paraiškų vertinimas (žodinės ekspertinės išvados) – 100 vnt. [[2]](#footnote-2) (preliminariai po 50 paraiškų pagal kiekvieną priemonę, tačiau santykis gali keistis, priklausomai nuo pagal konkrečią priemonę faktiškai gautų paraiškų skaičiaus) | Paraiškoje ir paraiškos prieduose pateiktos informacijos atitikimo DI priemonių finansavimo sąlygų aprašo (toliau – Aprašas) nuostatoms ir kainų atitikimo rinkos kainoms įvertinimas be rašytinės išvados (fiksuotas vieneto įkainis). | |  |  |  |  |  |  |

1. Raštiškos ekspertinės išvados ir žodinės išvados pateikimo terminai:

* Kai ekspertui priskirta vertinti iki 5 paraiškų vienu metu - per 7 darbo dienųlaikotarpį;
* Kai ekspertui priskirta vertinti nuo 6 iki 15 paraiškų vienu metu – per 12 darbo dienų laikotarpį;
* Kai ekspertui priskirta vertinti nuo 16 iki 25 paraiškų vienu metu – per 17 darbo dienų laikotarpį;
* Ir t.t.

Terminas skaičiuojamas nuo konkrečios paraiškos dokumentų pateikimo ekspertui dienos. Į terminą neįskaitomas laikas, kai pateikti eksperto klausimai ir laukiama pareiškėjo atsakymo. Jeigu paaiškėja naujos aplinkybės, papildoma informacija, ar perkančioji organizacija turi raštiškų pastabų eksperto išvados kokybei, išsamumui, pagrindimui, išvada turi būti tikslinama per ne ilgesnį nei 3 darbo dienų terminą nuo visos medžiagos ekspertui persiuntimo.

1. Ekspertinių išvadų parengimo terminas gali būti pratęstas perkančiosios organizacijos sprendimu be finansinių pasekmių paslaugos teikėjui:

3.1. jeigu perkančioji organizacija, iš pareiškėjų gauna naujos, papildomos informacijos ir paslaugos teikėjas norėdamas objektyviai ir išsamiai atsakyti į klausimyno klausimus turi ją įvertinti;

3.2. jeigu perkančioji organizacija organizuoja grupinį ekspertinį vertinimą ir dar nėra gavusi kito paraleliai vertinančio eksperto nuomonės ir dėl to negali pateikti pastabų ir (arba) priimti paslaugos teikėjo parengtos ekspertinės išvados.

3.3. jeigu vienam ekspertui (tiekėjui) pateikta vertinti daugiau nei 20 vnt. paraiškų vienu metu.

1. Kokybiškam paslaugų teikimo užtikrinimui bus sudaromos atskiros preliminariosios pirkimo sutartys (maksimaliai 10 preliminarių sutarčių su skirtingais tiekėjais). Paslaugų užsakymai bus skirstomi rotacijos būdu po 5 užsakymus (nepriklausomai nuo to, kiek vienas tiekėjas pasiūlys/turės ekspertų), pradedant nuo pirmo tiekėjo, po to antroje, trečioje, ketvirtoje ir kitose vietose (iki dešimtos) esantiems tiekėjams, pagal ekonominio naudingumo (kainos) mažėjimo tvarką. Tai yra, 5 užsakymai pirmiausia siūlomi pirmam tiekėjui, tuomet kiti 5 užsakymai antram tiekėjui ir t. t. iki dešimto tiekėjo. Po 50 užsakymų (jei dar yra nepaskirstytų užsakymų), sekantys užsakymai skirstomi/dalinami vėlgi analogišku principu, grįžtant prie pirmo tiekėjo;
2. Interesų konfliktų valdymas:

5.1. Ekspertas negali dalyvauti DI priemonių paraiškų ekspertiniame vertinime, jei jis yra šios priemonės pareiškėjų sudėtyje – pareiškėjų įmonės atstovas, darbuotojas, ar pan., ar teikęs komercinius pasiūlymus šios priemonės pareiškėjams, ar pan.

5.2. Paslaugos teikėjo pasitelkti ekspertai, teikdami ekspertines paslaugas pagal pirkimo sutartį privalės užtikrinti viešųjų ir privačių interesų derinimo valstybės tarnyboje įstatymo nuostatų praktinį įgyvendinimą: paslaugos teikėjui deklaruoti galimus interesų konfliktus, privalomai nusišalinti nuo paslaugų teikimo, jeigu vertinamas projektas konkrečiam ekspertui sukelia viešųjų ir privačių interesų konflikto situaciją.

5.3. Paslaugos teikėjas turi užtikrinti, kad paslaugos teikėjo pasitelkti ekspertai suprastų, kokie yra Viešųjų ir privačių interesų derinimo valstybės tarnyboje įstatymo reikalavimai.

5.4. Jeigu paslaugų teikimo sutarties metu, ar 7 metus po sutarties galiojimo pabaigos paaiškėtų, kad paslaugos teikėjo pasitelkti ekspertai neužtikrino tinkamo Viešųjų ir privačių interesų derinimo valstybės tarnyboje įstatymo nuostatų ir dėl to perkančioji organizacija patyrė finansinių nuostolių (pralaimėta byla teisme), paslaugos teikėjas įsipareigoja atlyginti visą perkančiosios organizacijos patirtą finansinę žalą.

5.5. Tuo atveju, jeigu paslaugos teikėjo ekspertas negali vertinti konkretaus projekto dėl realaus interesų konflikto, paslaugos teikėjas privalo informuoti apie tai perkančiąją organizaciją. Jeigu perkančioji organizacija neturi kitos kandidatūros, kuria būtų galima pakeisti šį ekspertą, paslaugos teikėjas, perkančiosios organizacijos prašymu, privalo dėti visas protingas pastangas surasti ir pasitelkti kitą tinkamą ekspertą, kuris neturėtų viešųjų ir privačių interesų konflikto konkretaus projekto vertinime.

5.6. Paslaugos teikėjo pasitelkti ekspertai taip pat turės įsipareigoti laikytis konfidencialumo ir nešališkumo reikalavimų (žr. konfidencialumo ir nešališkumo užtikrinimo pasižadėjimą).

1. Ekspertinės išvados (rašytinės ir žodinės) turės parengtą klausimyną pagal aktualius DI priemonių finansavimo sąlygų aprašo reikalavimus. Siekiant preliminariai įvertinti galimas paslaugų apimtis pateikiami galimi klausimai ir vidutiniškas pateikiamos dokumentacijos kiekis puslapiais. Pažymėtina, kad klausimų skaičius ir medžiagos apimtis puslapiais yra preliminarūs.

|  |  |
| --- | --- |
| **Išvados rūšis** | **Preliminarūs klausimų pavyzdžiai ir preliminari apimtis** |
| Paraiškų vertinimas (rašytinė ir žodinė ekspertinė išvada) | Pateikiamas preliminarus veiklos „*Skatinti labai mažas, mažas ir vidutines įmones (toliau – MVĮ) vystyti dirbtinio intelekto (toliau – DI) sprendimus (Vidurio ir vakarų Lietuvos regionas*“ klausimyno pavyzdys:   1. Ar išlaidos numatytos paraiškoje atitinka Aprašo nuostatas? 2. Ar išlaidos numatytos paraiškoje neviršija rinkos kainų? 3. Ar numatomas (-i) kurti DI produktas (-ai) ir (arba) sprendimas (-ai) atitinka vieną iš DI sričių (mašininis mokymasis, kompiuterinė rega, robotika   ir automatizavimas, natūralios kalbos apdorojimas, skaitmeniniai dvyniai)? 4. Ar kuriant DI produktą (-us) ir (arba) sprendimą (-us), bus naudojama didelio našumo skaičiavimo (HPC) infrastruktūra ir (arba) didieji duomenys? 5. Ar numatomo (-ų) kurti DI produkto (-ų) ir (arba) sprendimo (-ų) išvystymo lygis pagal pasiektą stadiją paraiškoje nurodytas teisingai? 6. Projekto įgyvendinimo metu numatomo (-ų) sukurti DI produkto (-ų) ir (arba) sprendimo (-ų) naujumo lygis.   Pateikiamas preliminarus veiklos „*Skatinti labai mažas, mažas ir vidutines įmones (toliau – MVĮ) diegtis skaitmenines technologijas, prioritetą teikiant dirbtinio intelekto sprendimams*“ klausimyno pavyzdys:   1. Ar išlaidos numatytos paraiškoje atitinka PFSA nuostatas? 2. Ar išlaidos numatytos paraiškoje neviršija rinkos kainų? 3. Ar numatomas (-i) kurti DI produktas (-ai) ir (arba) sprendimas (-ai) atitinka vieną iš DI sričių (mašininis mokymasis, kompiuterinė rega, robotika   ir automatizavimas, natūralios kalbos apdorojimas, skaitmeniniai dvyniai)?   Bendras vienos paraiškos vidutinis vertinamos dokumentacijos puslapių skaičius (ne gryno teksto) ~ 30 lapų vienai paraiškai.  Vertinant įkainių dydį rašytinėms ir žodinėms išvadoms pagal numatomą eksperto darbo apimtį, pagl DI priemones rekomenduojama naudoti santykį 2:1, kur:   * veiklos „*Skatinti labai mažas, mažas ir vidutines įmones (toliau – MVĮ) vystyti dirbtinio intelekto (toliau – DI) sprendimus (Vidurio ir vakarų Lietuvos regionas*“ įkainis – 2X; * veiklos *Skatinti labai mažas, mažas ir vidutines įmones (toliau – MVĮ) diegtis skaitmenines technologijas, prioritetą teikiant dirbtinio intelekto sprendimams*“ įkainis – X. |

1. **Maksimali paslaugų vertė – 124 000,00 Eur (be PVM).**
2. Perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, todėl pirkimas laikomas žaliuoju (LR Aplinkos ministro 2011 m. birželio 28 d. įsakymo Nr. D1-508, 4.4.3 punktas, <... *teisinės ir konsultantų teikiamos paslaugos ir kitos paslaugos...>*).

**KONFIDENCIALUMO IR NEŠALIŠKUMO UŽTIKRINIMO PASIŽADĖJIMAS**

Aš, ..., (toliau – **Ekspertas**), atsižvelgiant į tai, kad gaudamas duomenis pagal rašytinę arba žodinę paslaugų, autorinę ar bendradarbiavimo sutartį (toliau - Ekspertinio vertinimo sutartis) turėsiu galimybę susipažinti su Viešosios įstaigos Inovacijų agentūros, juridinio asmens kodas 125447177, buveinės adresas J. Balčikonio g. 3, LT-08247 Vilnius, Lietuva (toliau – IA) vykdomomis funkcijomis bei turima informacija, įskaitant konfidencialią.

pasirašau šį Konfidencialumo ir nešališkumo užtikrinimo pasižadėjimą (toliau vadinama Pasižadėjimu):

1. **KONFIDENCIALIOS INFORMACIJOS SAMPRATA**

1.1. Konfidenciali informacija, kuriai taikomos šio Pasižadėjimo nuostatos, yra:

1.1.1. su IA ir (ar) IA vertinamų ir (ar) administruojamų projektų pareiškėjais ir (ar) projektų vykdytojais susijusi informacija, kurią Ekspertas sužinojo vykdydamas – Ekspertinio vertinimo sutartį, apimant, bet neapsiribojant, bet kokia informacija apie IA ir (ar) su IA vertinamų ir (ar) administruojamų projektų pareiškėjus ir (ar) projektų vykdytojus – paraiškos duomenis, verslo planų informaciją, projekto finansavimo sutarties nuostatas, mokėjimo prašymų duomenis ir kitą su projektais susijusią informaciją, taip pat bet kokius kitus duomenis, susijusius su IA ir (ar) su IA vertinamų ir/ar administruojamų projektų pareiškėjų ir/ar projektų vykdytojų vykdoma veikla, bei informacija, kurią IA ir (ar) IA vertinamų ir/ar administruojamų projektų pareiškėjai ir (ar) projektų vykdytojai laiko konfidencialia informacija ar komercine paslaptimi;

1.1.2. informacija, susijusi su Ekspertinio vertinimo sutarties dalyku ir gautais rezultatais;

1.1.3. Konfidencialia informacija taip pat laikytina aukščiau nurodyta informacija apie trečiuosius asmenis ar susijusi su trečiaisiais asmenimis, kurią Ekspertas sužinojo vykdydamas Ekspertinio vertinimo sutartį.

1.2. Ekspertas neturi jokių teisių į Konfidencialią informaciją ar į kurią nors jos dalį.

1.3. Pasibaigus ekspertinio vertinimo teikimo terminui Konfidenciali informacija negali būti panaudota ne IA interesais ir (ar) Ekspertinio vertinimo sutarties tikslais, atskleista ar platinama.

1.4. Konfidencialia informacija nelaikoma informacija, kuri:

1.4.1. yra vieša, išskyrus, kai ji tapo vieša dėl šios ar Ekspertinio vertinimo sutarties pažeidimo;

1.4.2. nelaikoma konfidencialia pagal raštišką IA ir Eksperto susitarimą.

1. **EKSPERTO ĮSIPAREIGOJIMAI**

2.1. Ekspertas įsipareigoja:

2.1.1. konfidencialią informaciją laikyti slapta;

2.1.2. užtikrinti visos jam žinomos ir (ar) patikėtos Konfidencialios informacijos slaptumą ir neprieinamumą, bei pasibaigus sutartiniams santykiams pagal Ekspertinio vertinimo sutartį nedelsiant, bet ne vėliau kaip per 2 (du) mėnesius sunaikinti šią informaciją (rašytinę ir elektroninę);

2.1.3. nenaudoti ir neatskleisti Konfidencialios informacijos neteisėtu būdu ar kitiems nei Ekspertinio vertinimo sutarties vykdymo tikslams;

2.1.4. imtis visų reikalingų priemonių, kad būtų išvengta neteisėto Konfidencialios informacijos panaudojimo ir atskleidimo;

2.1.5. nedelsdamas informuoti IA, jeigu sužino ar įtaria, kad Konfidenciali informacija buvo atskleista ar gali būti atskleista neturintiems teisės su ja susipažinti asmenims. Ekspertas įsipareigoja informuoti IA apie visas jam žinomas aplinkybes, keliančias grėsmę Konfidencialios informacijos saugumui bei slaptumui;

2.1.6. užtikrinti, kad IA ir (ar) IA vertinamų ir (ar) administruojamų projektų pareiškėjams ir (ar) projektų vykdytojams būtų atlyginti visi bet kokio pobūdžio tiesioginiai ir (ar) netiesioginiai nuostoliai, bei išlaidos, kurias patirs IA ir (ar)  IA vertinamų ir (ar) administruojamų projektų pareiškėjai ir (ar) projektų vykdytojai dėl Eksperto neleistino Konfidencialios informacijos naudojimo ar atskleidimo;

2.1.7. vadovautis įstatymų viršenybės, lygiateisiškumo, lojalumo, politinio neutralumo, skaidrumo, atsakomybės už priimtus sprendimus principais ir svarbiausiais etikos principais, nustatytais Lietuvos Respublikos teisės aktų, taip pat laikytis nešališkumo principo, t. y. ne mažiau kaip 1 metus iki ekspertinio vertinimo pradžios nebūti turėjus darbo santykių arba jų esmę atitinkančių santykių su projekto pareiškėju ar partneriu ar vykdytoju, taip pat su projekto pareiškėju ar partneriu ar vykdytoju nebūti susijus artimos giminystės ir (ar) svainystės ryšiais (asmenimis, susijusiais artimos giminystės ir (ar) svainystės ryšiais, laikomi sutuoktinis, jų vaikai (įvaikiai), tėvai (įtėviai), seneliai, vaikaičiai, taip pat eksperto ir jo sutuoktinio broliai (įbroliai), seserys (įseserės) ir šių brolių (įbrolių) bei seserų (įseserių) sutuoktiniai, taip pat asmenys, įregistravę partnerystę įstatymų nustatyta tvarka).

2.1.8. neatstovauti mokslo ir studijų institucijų ar verslo interesams, sureikšminti ar sumenkinti kurios nors mokslo krypties ar šakos pasiekimų ir svarbos, vadovautis tik savo kompetencija, pavestą darbą atlikti korektiškai ir laiku.

2.1.9. raštu informuoti IA ir asmenis, kurie kartu dalyvauja ekspertinio vertinimo procedūroje, apie esamą ar galimą interesų konfliktą ir nusišalinti nuo dalyvavimo tolesnėje procedūroje, jei paaiškėja, kad šiose procedūrose kaip projektų pareiškėjai ar partneriai ar vykdytojai (įskaitant galutinius naudos gavėjus) dalyvauja asmenys, iš kurių Ekspertas, asmenys, susiję su Ekspertu artimos giminystės ar svainystės ryšiais, gauna bet kurios rūšies pajamų ar Ekspertas, asmenys, susiję su Ekspertu artimos giminystės ar svainystės ryšiais, turi ar valdo pagal kito asmens įgaliojimą daugiau kaip 10 procentų juridinio asmens įstatinio kapitalo arba akcijų, arba kiti asmenys dėl kurių kyla ar gali kilti interesų konfliktas.

2.1.10. 1 metus po paraiškos, ar projekto ekspertinio vertinimo atlikimo neturėti darbo, komercinių, ar kitokio pobūdžio bendradarbiavimo santykių (tiek kaip fizinis asmuo, tiek atstovaujant juridinius asmenis) su atitinkamu pareiškėju, projekto vykdytoju, ar juridiniu asmeniu dėl kurio buvo teikiama ekspertinė išvada ar nuomonė.

2.2. Ekspertas patvirtina, kad Konfidenciali informacija yra teikiama IA tik Ekspertinio vertinimo sutarties vykdymo tikslais ir bus naudojama tik su šiuo tikslu Pasižadėjime aptartomis sąlygomis.

1. **EKSPERTO TEISĖS**

3.1. Ekspertas turi teisę atskleisti konfidencialią informaciją tik teisės aktų numatytais atvejais, nepažeidžiant šio Pasižadėjimo sąlygų. Tokiu atveju Ekspertas įsipareigoja kiek tai protingai įmanoma iš anksto pranešti IA, kad gautas reikalavimas atskleisti konfidencialią informaciją ir kad ji bus atskleista.

1. **ATSAKOMYBĖ IR NUOSTOLIŲ ATLYGINIMAS**

4.1. Ekspertas, pažeidęs šį Pasižadėjimą IA pareikalavus įsipareigoja kompensuoti visą IA padarytą žalą bei atlyginti nuostolius.

1. **KITOS NUOSTATOS**

5.1. Pasižadėjimas įsigalioja jį pasirašius ir galioja 7 (septynerius) metus nuo Ekspertinio vertinimo sutarties galiojimo pasibaigimo.

5.2. Pasižadėjimas yra neatskiriama IA ir Eksperto Ekspertinio vertinimo sutarties dalis.

Ekspertas

1. Perkančioji organizacija neįsipareigoja įsigyti viso nurodyto paslaugų kiekio. Paslaugų kiekiai yra preliminarūs ir gali keistis (didėti, mažėti) priklausomai nuo perkančiosios organizacijos poreikio, bet negali būti viršyta maksimali preliminariosios(-iųjų) pirkimo sutarties(-čių) vertė. [↑](#footnote-ref-1)
2. Perkančioji organizacija neįsipareigoja įsigyti viso nurodyto paslaugų kiekio. Paslaugų kiekiai yra preliminarūs ir gali keistis (didėti, mažėti) priklausomai nuo perkančiosios organizacijos poreikio, bet negali būti viršyta maksimali preliminariosios(-iųjų) pirkimo sutarties(-čių) vertė. [↑](#footnote-ref-2)