4 priedas „Tiekėjų kvalifikacijos reikalavimai ir reikalaujami kokybės bei aplinkos

apsaugos vadybos sistemų standartai“

**TIEKĖJŲ KVALIFIKACIJOS REIKALAVIMAI IR REIKALAVIMAI LAIKYTIS KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTŲ**

1. Tiekėjo kvalifikacija turi atitikti šiame priede nustatytus reikalavimus kvalifikacijai. Jeigu tiekėjo kvalifikacija dėl teisės verstis atitinkama veikla nėra tikrinama visa apimtimi, tiekėjas perkančiajai organizacijai įsipareigoja, kad sutartį vykdys tik teisę verstis atitinkama veikla turintys asmenys.
2. Jei pasiūlymas teikiamas ūkio subjektų grupės jungtinės veiklos sutarties pagrindu, bent vienas ūkio subjektų grupės narys arba visi ūkio subjektų grupės nariai kartu turi atitikti šiame priede nustatytus reikalavimus ir pateikti nurodytus dokumentus.
3. Perkančioji organizacija gali laikyti, kad tiekėjas neturi reikalaujamo profesinio pajėgumo, jeigu nustato tiekėjo interesų konfliktą, galintį neigiamai paveikti sutarties vykdymą.
4. **Šiame pirkime keliami tokie kvalifikaciniai reikalavimai:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai tiekėjui** | **Dokumentai ir informacija, kuriuos turi pateikti tiekėjai, siekiantys įrodyti, kad jų kvalifikacija atitinka keliamus reikalavimus** |
| 1. | Tiekėjas turi turėti bent vieną ekspertą.  Ekspertui keliami reikalavimai:  Turi turėti patirtį (įvykdytų bent 3 DI projektų) DI sprendimų kūrime ar taikyme, tai apimtų bent vieną, ar daugiau iš šių tematikų –  mašininis mokymasis, neuroniniai tinklai, natūralios kalbos apdorojimas, kompiuterinė rega, skaitmeniniai dvyniai.  *\*Projektas šiuo atveju suprantamas kaip tam tikros DĮ sprendimų kūrimo ar diegimo veiklos, kuriuos turėjo aiškius terminus, tikslus ir konkrečius pasiektus rezultatus.* | **Pateikiami atsakymai pildant EBVPD (IV dalyje „Atrankos kriterijai“ pažymima TAIP arba NE). Tiekėjas, kuris pagal vertinimo rezultatus galės būti pripažintas laimėjusiu, Perkančiajai organizacijai pareikalavus, turės pateikti:**  Eksperto gyvenimo aprašymas ar lygiavertis sąrašas, kuriame nurodoma eksperto darbo patirtis - įvykdytų DI projektų (bent 3) aprašymai (pavadinimas, tikslas, terminai, technologijos, vaidmuo, rezultatas).  Jeigu tiekėjas remsis subtiekėjo pajėgumais, jis turi pateikti siūlomo subtiekėjo specialisto pasirašytą sutikimą viešojo pirkimo laimėjimo atveju atlikti numatytas paslaugas ir, jei tai juridinis asmuo, sutikimas turi būti patvirtintas subtiekėjo vadovo parašu. |

1. Tiekėjas su Pasiūlymu turi pateikti EBVPD (Perkančioji organizacija atitiktį kvalifikaciniams reikalavimams patvirtinančių dokumentų reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu).
2. Perkančioji organizacija nereikalauja, kad tiekėjai laikytųsi kokybės vadybos sistemos ir (arba) aplinkos apsaugos vadybos sistemos standartų.
3. Šiame priede reikalaujama kvalifikacija ir (arba) atitiktis kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyta iki pasiūlymų pateikimo termino pabaigos.
4. Jeigu Tiekėjas ketina Pirkimo sutarties vykdymui pasitelkti specialistą – **fizinį asmenį**, tačiau laimėjimo ir sutarties Pirkimo sudarymo atveju neketina jo įdarbinti, tokiu atveju specialistas (fizinis asmuo) pasiūlyme turi būti nurodomas kaip subtiekėjas ar ūkio subjektas (**pateikiamas dokumentas, kad jo ištekliai bus prieinami ir galimi naudoti visą pirkimo sutarties vykdymo laikotarpį**). Jeigu tiekėjas ketina Pirkimo sutarties vykdymui pasitelkti specialistą – fizinį asmenį, kurį laimėjimo ir sutarties sudarymo atveju ketina įdarbinti, jis turi būti nurodytas pasiūlyme kaip siūlomas specialistas ir tiekėjas iki pateikiant pasiūlymą turėtų sudaryti su šiuo **specialistu susitarimą arba ketinimų protokolą, arba** kitą dokumentą, kuris pagrįstų, kad toks ketinimas buvo iki tiekėjui pateikiant pasiūlymą ir, kad laimėjimo ir sutarties sudarymo atveju specialistas bus įdarbintas.